CELEX: 22017D1179
Language: hu
Date: 2017-06-16 00:00:00
Title: Az Európai Közösség és Kanada közötti kölcsönös elismerésről szóló megállapodás szerint létrehozott vegyes bizottság 1/2017 határozata (2017. június 16.) a megfelelőségértékelő testületeknek a távközlési végberendezésekre, informatikai berendezésekre és a rádióadókra vonatkozó ágazati mellékletbe történő felvételéről [2017/1179]

1.7.2017   
            
            
               HU
            
            
               Az Európai Unió Hivatalos Lapja
            
            
               L 170/103
            
         AZ EURÓPAI KÖZÖSSÉG ÉS KANADA KÖZÖTTI KÖLCSÖNÖS ELISMERÉSRŐL SZÓLÓ MEGÁLLAPODÁS SZERINT LÉTREHOZOTT VEGYES BIZOTTSÁG 1/2017 HATÁROZATA
   (2017. június 16.)
   a megfelelőségértékelő testületeknek a távközlési végberendezésekre, informatikai berendezésekre és a rádióadókra vonatkozó ágazati mellékletbe történő felvételéről [2017/1179]
   A VEGYES BIZOTTSÁG,
   tekintettel az Európai Közösség és Kanada közötti kölcsönös elismerésről szóló megállapodásra és különösen annak VII. és XI. cikkére,
   mivel a vegyes bizottság feladata, hogy határozatot hozzon egy vagy több megfelelőségértékelő testület valamely ágazati mellékletbe való felvételéről,
   A KÖVETKEZŐKÉPPEN HATÁROZOTT:
   
               (1)
            
            
               A távközlési végberendezésekre, informatikai berendezésekre és a rádióadókra vonatkozó ágazati melléklet 4. mellékletében a megfelelőségértékelő testületek jegyzéke kiegészül az A. függelékben szereplő megfelelőségértékelő testületekkel.
            
         
               (2)
            
            
               A felek megállapodtak az A. függelékben megnevezett megfelelőségértékelő testületek jegyzékbe történő felvételének konkrét hatályáról, azaz arról, hogy mely termékek és megfelelőségértékelési eljárások érintettek, és azt fenntartják.
            
         
      Ezt a két példányban készült határozatot a vegyes bizottság azon képviselői írják alá, akik meghatalmazással rendelkeznek arra vonatkozóan, hogy a megállapodás távközlési végberendezésekre, informatikai berendezésekre és a rádióadókra vonatkozó ágazati mellékletében szereplő mellékletek módosítása céljából a felek nevében eljárjanak. E határozat az utolsó aláírás napján lép hatályba.
      Aláírták Ottawában, 2017. május 30-án.
      
         Claude BEAUDOIN
         
            Kanada nevében
         
      
      Aláírták Brüsszelben, 2017. június 16-án.
      
         Ignacio IRUARRIZAGA
         
            az Európai Unió nevében
         
      
   
   
      A. FÜGGELÉK
      
         A távközlési végberendezésekre, informatikai berendezésekre és a rádióadókra vonatkozó ágazati melléklet 4. mellékletében a megfelelőségértékelő testületek jegyzéke a következő uniós megfelelőségértékelő testületekkel egészül ki
      
      
                  
                              Element Materials Technology Warwick Ltd
                           
                        
                              Rothwell Road
                           
                        
                              Warwick
                           
                        
                              CV34 5JX
                           
                        
                              EGYESÜLT KIRÁLYSÁG
                           
                        
                              AT4 Wireless S.A.U. (1)
                              
                           
                        
                              Parque Tecnológico de Andalucía
                           
                        
                              C/Severo Ochoa 2 y 6
                           
                        
                              29590 Málaga
                           
                        
                              SPANYOLORSZÁG
                           
                        
            
         (1)  2017. április 3-án az AT4 Wireless SAU neve DEKRA Testing & Certification SAU-ra változott.